Lanserer krisefond for å redde euroen

- Vi vil forsvare euroen, uansett hva som må til, sier EU-kommisjonens president Jose Barroso.

Vis mer byoutline KURT HAUGLI

Publisert: Oppdatert: 8. mai 2010 15:15 , Publisert: 8. mai 2010 14:48

Lederne for de 16 eurolandene er blitt enige om å etablere et krisefond for å stanse effekten av spredningen av de greske gjeldsproblemene, ifølge nyhetsbyrået Bloomberg.

Planen er å ha et overbevisende fond på plass før de asiatiske markedene åpner igjen, sent søndag kveld etter europeisk tid.

Euroen falt denne uken 4,3 prosent, til det svakeste nivået på over et år.

Les også: Svakeste euro på 14 måneder

Sarko: - Betydelig

Det blir ikke opplyst hvor stort stabiliseringsfondet skal være, men pengene skal skaffes ved hjelp av garantier stilt av de nasjonale myndighetene i de andre eurolandene.

Finansministrene i de 16 landene skal møtes søndag ettermiddag i Brussel for å bli enige om detaljene, og det er planlagt en pressekonferanse søndag kveld der det blir gitt mer informasjon.

Statslederne er imidlertid godt fornøyd med egen innsats i lørdagens møte.

- Når handelen åpner mandag vil vi ha på plass en mekanisme for å forsvare euroen. Hvis du ikke syns det er betydelig har du ikke vært på mange EU-toppmøter, sa Frankrikes president Nicolas Sarkozy.

Les også: Hellas-krisen for "dummies"

Krever strengere håndheving

Tysklands kansler Angela Merkel brukte møtet på å ta opp igjen tyske krav om strengere overvåking av budsjettunderskuddene til landene som deltar i valutasamarbeidet.

I utformingen av reglene for eurosonen på 90-tallet ble også dette foreslått av Tyskland, men da vant de ikke gjennom.

Etter 11 år der landene har lovt hverandre at statsunderskuddene skal begrenses til tre prosent av bruttonasjonalproduktet anslås det at underskuddene i gjennomsnitt vil ende på 6,6 prosent i 2010 og 6,1 prosent i 2011.

Blant forslagene som nå utredes av EU-kommisjonen er et eget europeisk kredittratingbyrå.

Les flere nyheter på E24.no